**ИНФОРМАЦИЯ ЗА СОЦИАЛНА УСЛУГА**

**„АСИСТЕНТСКА ПОДКРЕПА“**

**ДОСТАВЧИК: ОБЩИНА ТУТРАКАН**

**Адрес на предоставяне: гр. ТУТРАКАН, УЛ. „ТРАНСМАРИСКА“ № 31**

1. **ОПИСАНИЕ НА УСЛУГАТА „АСИСТЕНТСКА ПОДКРЕПА“**

Съгласно чл. 93, ал. 1 **Асистентската подкрепа** е специализирана социална услуга, която включва подкрепа от асистент за:

1. самообслужване;

2. движение и придвижване;

3. промяна и поддържане на позицията на тялото;

4. изпълнение на ежедневни и домакински дейности;

5. комуникация.

**Право да ползват услугата „Асистентска подкрепа“ имат следните групи лица:**

1. лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност;

2. деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в домашна среда по реда на друг закон.

Асистентска подкрепа не се предоставя на лица, ползващи резидентна грижа, както и за времето, през което се ползва заместваща и целодневна грижа, и за времето на престой в лечебно заведение.

Услугите се предоставят по настоящ адрес на одобрените потребители.

**2. ОПИТ НА ДОСТАВЧИКА В ПРЕДОСТАВЯНЕТО НА УСЛУГИ В ДОМАШНА СРЕДА.**

Община Тутракан има опит като доставчик в предоставянето на социалните услуги „Личен асистент“, „Социален асистент“ и „Домашен помощник“, които са предоставяни

в рамките на редица успешно реализирани проекти и програми.

Социална услуга „Асистентска подкрепа“ е социална услуга, съгласно Закона за социалните услуги и се предоставя от 01.01.2021г.

За периода от функциониране на услугата до 31.12.2021г. сме оказали подкрепа на 75 потребители в домашна среда. За периода 01.01.2022г. до 31.12.2022г. сме оказали подкрепа на 79 потребители в домашна среда, а през 2023г. на 87 потребители.

Резултатите от анализите на системата за обратна връзка показват, че потребителите на социалната услуга проявяват положително отношение по отношение на екип, устойчивост на качеството, удовлетвореност. Всички анкетирани потвърждават се ИОП и ИПП са изготвени след посещение на адрес, съобразявайки се с личните особености и предпочитания, което е отлична оценка за работата на социалните работници и спазване на нормативната база. Отлично се оценява и работата на социалните асистенти, което е фактор за високото ниво на удовлетвореност на потребителите и че услугата е допринесла за подобряване качеството им на живот.

**3. СЛУЖИТЕЛИ, ОСЪЩЕСТВЯВАЩИ ДЕЙНОСТ ПО ПРЕДОСТАВЯНЕ НА СОЦИАЛНАТА УСЛУГА.**

За администрирането и координирането на услугата са наети лица на длъжност – социален работник.

Изпълнението на дейността по предоставяне на социалната услуга Асистентска подкрепа“ се осъществява от лица на длъжност „социален асистент“

**4. УСЛОВИЯ И ПРАВИЛА ЗА ПОЛЗВАНЕ НА УСЛУГАТА „АСИСТЕНТСКА ПОДКРЕПА“.**

**4.1. Заявяване за ползване на социалната услуга.**

Лицата, които желаят да ползват ***социалната услуга „Асистентска подкрепа”*** заявяват желанието си за ползване по настоящия си адрес - устно - на място или по телефон, или писмено, включително по електронен път.

- При писмено– заявяването се извършва в сградата на Община Тутракан, ул. „Трансмариска №31, „Център за административно обслужване“, всеки работен ден от 08:00 до 12:00 часа и от 13:00 до 17:00 часа

- По електронен път на имейл адрес: tutrakan@b-trust.org

- При устно на място - заявяването се извършва в сградата на Община Тутракан, ул. „Трансмариска №31, „Център за административно обслужване“, всеки работен ден от 08:00 до 12:00 часа и от 13:00 до 17:00 часа или по телефон 0876006112

**4.2. Предоставяне на предварителната оценка пред доставчика на услугата „Асистентска подкрепа“, изготвяне на индивидуална оценка на потребностите и индивидуален план за подкрепа, сключване на договори за ползване на „Асистентска подкрепа“.**

След насочване за ползване на социална услуга „Асистентска подкрепа“ се изготвя индивидуална оценка на потребностите и индивидуален план за подкрепа.

Съобразно изготвената индивидуална оценка на потребностите се определя почасовата подкрепа в домашна среда на потребителя.

Индивидуалния план за подкрепа включва целите и дейностите за удовлетворяване на потребностите на лицата, ползващи социалната услуга, и резултатите, които следва да бъдат постигнати.

Индивидуалната оценка на потребностите и индивидуалният план за подкрепа се актуализират по реда за изготвянето им.

Социалната услуга „Асистентска подкрепа“ се предоставя след сключване на Договор за ползване на социалната услуга между лицето и доставчика на социалната услуга. Индивидуалният план за подкрепа е неразделна част от договора.

Всяко лице, което ползва социална услуга „Асистентска подкрепа”, може да поиска актуализиране на своите индивидуална оценка на потребностите и индивидуален план за подкрепа, като доставчикът е длъжен да изготви актуализирана оценка и в зависимост от изводите да изготви актуализиран план за подкрепа или да потвърди съществуващия план. Искането може да бъде направено не по-рано от 2 месеца от подписването на договора за краткосрочно и средносрочно ползване на социална услуга, не по-рано от 4 месеца от подписване на договора за социалната услуга или от последната актуализация на оценката и плана при дългосрочно ползване.

В случай, че лицето, което ползва социалната услуга, не е поискало актуализиране, доставчикът на социалната услуга е длъжен да изготви актуализирана индивидуална оценка на потребностите и актуализиран индивидуален план за подкрепа по реда и сроковете съгласно чл.34 от ППЗСУ.

До 30 дни преди изтичане на срока на договора за ползване на социалната услуга, доставчикът на услугата изготвя доклад за оценка, с която установява дали са постигнати резултатите, включени в индивидуалния план за подкрепа на лицето.

При достигнат максимален брой потребители, заявилите и насочени за ползване на услугата лица се добавят в списък на чакащи по чл.79, ал.1 от ЗСУ.

Асистентската подкрепа се предоставя в зависимост от личните нужди на лицата, като не се ограничава само до тяхната домашна среда.

**4.3. Потребители са освободени от такса за ползване на социална услуга „Асистентска подкрепа“ до 31.12.2024г.**

**5. ПРОЦЕДУРА ЗА ПОДАВАНЕ НА ЖАЛБИ.**

Всички страни в процеса на предоставяне на услугата „Асистентска подкрепа“ имат право на възражения и жалби, оформени по надлежния ред до доставчика на социалната услуга, като по всяка жалба се прави проверка и се предприемат мерки за преценка на основателността и последващо разрешаване на проблема.